cyanic-selkie/wikianc huggingface dataset:
Marlise Joubert
Prosa
Sy publiseer verskeie kortverhale in tydskrifte voordat sy haar hand aan langer prosawerk waag. Haar debuutroman Klipkus word deur Ena Jansen in Nederlands vertaal as Rode granaat. By die verskyning van die boek lok dit baie bespreking uit, aangesien dit die eerste roman in Afrikaans is wat oor lesbiese liefde handel. Dit word selfs vir enkele dae deur die Publikasieraad verban, maar hierdie verbod word opgehef na ’n pleidooi deur D.J. Opperman. Drie motto’s word aangehaal, twee uit Sappho, die legendariese Griekse lesbiese digter, en een uit Lewis Carroll. Die verhaal word in die vorm van briewe aangebied, waarin die hoofkarakter Adriana (Adri) de Kock soek na sin en betekenis. In die baie persoonlike briewe van Adri bereik Joubert soms poëtiese hoogtes. Die briewe bestaan uit twee groepe, naamlik die vroeë liefdesbriewe van Adri aan haar minnares Brigitta Havemann toe Adri nog adolessent was en haar briewe uit ’n later stadium, wat ontstaan terwyl sy in Nederland vertoef. Die tweede Adri is ouer, meer volwasse en betrokke by ’n verhouding met ’n man, ene Phaon, maar toon steeds kenmerke van die uitbundige jeugdige en verwarde Adri. Phaon se naam stem ooreen met dié van Sappho se minnaar, wat verdere betekenis daaraan en aan die aanhalings uit Sappho se werk binne die teks verleen. Die relatiewe oppervlakkigheid van Adri en Phaon se verhouding en die komplikasies van haar soek na ontvlugting in dwelmmiddels en groepseks lei tot ontnugtering en toenemende eensaamheid. Dit word vroeg in die roman duidelik dat Adri selfdood is in ’n vliegtuig op pad terug na Suid-Afrika. Brigitta besorg dan die briewe aan die uitgewer Victor Vink, wat sorg vir afwisseling in die aanbieding en ook ’n emosionele nugterheid en selfs afsydigheid waarmee die intens persoonlike belydenisse van Adri gerelativeer word. Die briewe tussen Brigitta en Vink is die derde reeks briewe waaruit die roman bestaan. Die tema van die roman veroorsaak baie belangstelling en is welkom as verruiming binne die Afrikaanse letterkunde, maar die roman slaag net ten dele, veral weens die verskeidenheid van style en perspektiewe wat nie in hul geheel geïntegreer word nie. Wanneer hierdie roman vir eerstejaarstudente in Durban voorgeskryf word, ontlok dit verdere kontroversie.
Die roman Oranje Meraai maak ook gedeeltelik gebruik van die briefvorm. Die hoofkarakter is ’n vrou (Vera) wat na ’n egskeiding vereensaam en sukkel om doelgerig te bly lewe. Sy verdiep haar in die verlede deur middel van briewe wat sy as student aan haar ouers geskryf het en aan die hand van oorgelewerde dokumente aan ’n voorval uit die Anglo-Boereoorlog wat ’n groot impak op die familiepsige gehad het. Deurentyd word sy ook gekonfronteer met die werklikheid van die geweld in die kontemporêre Suid-Afrika. Die hoofkarakter ontwikkel groter selfbegrip deur die verre verlede, die nabye verlede en die hede saam te weef.
Ateljee van glas beeld die verhouding uit tussen ’n beeldhouer (Ruben) en sy model, gebaseer op die werklike simbiotiese verhouding tussen Auguste Rodin en Camille Claudel. Die meerduidige titel verwys enersyds na die beeldhouer se werklike ateljee, maar die ateljee is ook die mens se eie menswees of identiteit, terwyl die glas deursigtig, breekbaar en gelouter is. Die vroulike model Milla het aanvanklik geheueverlies en is in hierdie toestand deur die beeldhouer gevind nadat sy deur ’n golf by die see van ’n rotspunt afgeslaan is. Na ’n tyd in die hospitaal neem hy haar na sy huis om daar aan te sterk en skep feitlik vir haar ’n nuwe identiteit. Sy word egter al hoe sterker namate sy haar geheue herwin, sodat die verhouding se magsbalans heelwat verander deur die verloop van die verhouding. Beide partye dra ook swaar aan hulle verlede, wat deur terugflitse uitgebeeld word. Hierdie verledes moet eers verwerk word voordat ’n nuwe lewe kan begin. Deurlopende motiewe is verder die aard en wese van kuns, veral in die teenstellings tussen moraliteit en amoraliteit, en etiek teenoor estetiek en erotiek. Verskeie van die Hebreeuse digter Yehuda Amichai se verse word in omdigtings in die teks opgeneem, terwyl daar ook intertekstuele gesprekke is met ’n kunstenaar soos Frida Kahlo en die dramaturg Bartho Smit.
Haar kortverhaal Exit word opgeneem in die versamelbundel Vrou: Mens onder redaksie van Corlia Fourie. Nog 'n kortverhaal van haar word opgeneem in Die kleure van die liefde, wat in 2017 by Human & Rousseau sal verskyn. 'n Outobiografiese skets van haar verskyn in Spoorvat. Sy vertaal ook verskeie kinderboeke in Afrikaans, waaronder My eerste woordeboek, Die reënvoëls, Afrika-stories, Hongerspieël en Verhale uit die skatkis van Shakespeare. Later, in 2016 vertaal sy 8 kinderboeke vir Jacana Uitgewers, waarvan die nuutste "Die wilde wollabol" heet.
Drama
Haar radiodramas wen verskeie pryse in Radio Sonder Grense se radiodramawedstryde. In 2001 wen Nosferatu, die doodlose die eerste prys in die beginnerskompetisie. Hierdie drama behandel die verhaal van Hertog Dracula se laaste aand. In 2002 wen Die vierde wedren die derde prys in die gevestigde radioskrywerskompetisie en in 2003 wen sy die tweede prys met Die nag kom in. Die paspoort verower in 2006 die derde prys.
Eerbewyse
In 2010 word sy by die Versindaba vereer met ’n medalje vir haar jare lange onbaatsugtige bydrae tot hierdie fees. Cordis Trust ken in 2015 hulle Orde van die Goue Pen aan haar toe vir haar buitengewone langtermynbydrae tot die bevordering van die Afrikaanse woordkuns. Joubert se negende bundel, Grondwater (2019), is in 2020 met die ATKV-Woordveertjie vir poësie sowel as die SALA Poësieprys vir 'n Afrikaanse digbundel bekroon.
Bibliografie
Werke wat uit haar pen verskyn sluit in:
Luiz Inácio Lula da Silva
Luiz Inácio Lula da Silva (Portugees: [luˈiz iˈnasju ˈlulɐ dɐ ˈsiwvɐ], ; * 27 Oktober 1945) is politikus, was hy die 35ste president van Brasilië tussen 1 Januarie 2003 en 1 Januarie 2011. Hy is weer verkies in die 2022 presidensiële verkiesing en is op 1 Januarie 2023 as die 39ste President van die Republiek ingehuldig.
Lula word as een van die gewildste politici in die geskiedenis van Brasilië beskou en tydens sy ampstermyn was hy een van die gewildste politici in die wêreld. Hy is in Time se 2010 The 100 Most Influential People in the World, en Perry Anderson het hom "die suksesvolste politikus van sy tyd genoem."
Op 17 Maart 2016 is Lula deur Dilma Rousseff as personeelhoof van die presidentskap aangewys, maar regter Justice Gilmar Mendes van die Hoogste Federale Hof het die aanstelling weens lopende federale ondersoeke geblokkeer. Op 12 Julie 2017 is hy skuldig bevind aan geldwassery en passiewe korrupsie, soos dit in die Brasiliaanse strafreg as 'n ontvangs van 'n omkoopgeld deur 'n staatsamptenaar of staatsamptenaar gedefinieer is. Hy is deur regter Sérgio Moro tot nege jaar en ses maande jaar tronkstraf gevonnis maar bly in afwagting van 'n appèl van die vonnis vry. Op 24 Januarie 2018 het die plaaslike federale hof van die vierde streek, wat 'n paneel van drie beoordelaars is, eenstemmig Moro se beslissing teen Lula gehandhaaf. Op 5 April 2018 het die hoogste federale hof Lula se habeas corpus-pleidooi verwerp; op dieselfde dag is 'n lasbrief vir sy arrestasie uitgereik. Op 7 April 2018 het hy begin om sy tronkstraf van 12 jaar in Curitiba uit te dien.
In November 2019 het die Hooggeregshof beslis dat aanhoudings met hangende appèlle onwettig was en Lula is gevolglik uit die tronk vrygelaat. In Maart 2021 het hooggeregshofregter Edson Fachin beslis dat al Lula se skuldigbevindings nietig verklaar moet word, omdat hy verhoor is deur 'n hof wat nie behoorlike jurisdiksie oor sy saak gehad het nie.
Besançon-katedraal
Die Besançon-katedraal of Katedraal van St. Johannes (Frans: Cathédrale Saint-Jean de Besançon) is 'n katedraal in Besançon, Frankryk. Die kerk met sy Romeinse, Gotiese en barok-styl is in die 9de eeu deur keiser Karel die Grote laat bou, en in die 12de en weer in die 18de eeu herbou.
NG gemeente Loubser
duimnael|regs|170px|Ds. [[Marthinus Petrus Loubser|M.P. Loubser, na wie die gemeente genoem is.]]
duimnael|regs|170px|Ds. J.H. Louw, leraar van 1945 tot 1960. Dié foto van hom het in [[Die Voorligter van April 1960 verskyn met duie onderskrif: "Ds. J.H. Louw, wat 15 jaar lank leraar van die gemeente Loubser in Oos-Afrika was, het die beroep aangeneem as medeleraar van Pretoria-Oos. Ds. Louw het op Thomson's Falls gewoon, waar hy veel gedoen het vir die opbou van die bekende Van Riebeeckskool. Sy vertrek sal 'n groot verlies vir die Afrikaanse gemeenskap in Kenia wees. Hy is verlede jaar as actuarius van die Midde-Afrikaanse Streeksinode gekies.]]
Agtergrond
In 1908 het ds. J.M. Louw, leraar van die NG gemeente Boksburg, die NG gemeente Vergenoeg op Nakuru in Kenia gestig. Die Voortrekkers van Oos-Afrika was egter nog op pad na hulle nuwe tuiste en die meeste het hulle in die weste op Eldoret gaan vestig, wat die middelpunt van die eerste gemeente geword het.
Net voor die Tweede Wêreldoorlog het al meer gesinne uit die Unie verhuis en hulle in Laikipia gaan vestig. Vir die meeste was Nakuru toe die hoofsentrum, hoewel die kerklike bediening steeds uit Eldoret deur NG gemeente Vergenoeg geskied het. Die moedergemeente het daarom van medeleraars gebruik gemaak om die lidmate op plekke soos Nakuru, Ol Kalau, Ol Joro Orok, Thomson's Falls, Rumuruti en Nairobi te bedien. As medeleraars het ds. B.J. Brits hom op Nakuru kom vestig en daarna ds. R.B. Murray op Thomson's Falls.
Stigting
In 1945 vertrek 'n geselskap per motor uit die Unie na Oos-Afrika. Ds. en mev. Abraham Hugo Malan gaan vestig hulle in Tanganjika om die gemeente Meru te bedien, ds. en mev. Phil Olivier vestig hulle op Eldoret as leraarspaar van Vergenoeg en di. A.J. van Wyk (Nelspruit) en T.F. Cronjé (Lydenburg) behartig in April daardie jaar as lede van die Ringskommissie van die Ring van Lydenburg die stigting van die NG gemeente Loubser. Die gemeente is genoem na die baanbreker van die NG Kerk in Oos-Afrika, ds. M.P. Loubser. Op Ol Kalau het die gemeente 'n saal tot sy beskikking gehad en op Thomson's Falls was daar reeds 'n pastorie. Laasgenoemde nedersetting is as kerklike middelpunt gekies.
Met die afstigting beroep die nuwe gemeente vir prop. J.H. Louw, 'n seun van die stigter van NG gemeente Vergenoeg, en in Oktober 1945 word hy as leraar van Loubser bevestig. Hy het dadelik begin met insameling vir 'n boufonds sodat 'n kerkgebou op Thomson's Falls opgerig kon word.
Onderwys
In 1947 stig 'n groepie ouers 'n plaasskool vir hulle kinders op Ol Joro Orok, sowat 26 km vanaf Thomson's Falls (Nyahururu). Sonder enige ondersteuning van elders rig hulle 'n twee-klaskamer-gebou op en rig 'n plaaswoning met buitegeboue as koshuis in. Met ds. Louw aan die spits het die ideaal intussen posgevat om 'n kerklike skool vir Oos-Afrika se Afrikaners op Thomson's Falls op te rig. Die lidmate het hulle daadwerklik vir die saak beywer en die Transvaalse Kerk dra £15 000 by. Op Thomson's Falls verrys kort voor lank die eerste groep moderne geboue. Die eerste hoof was mnr. I. van der Westhuizen en sy opvolger was mnr. Chris Fourie, wat bygestaan is deur mes. Freund en Rosseau.
In Mei 1951 kon Loubser 'n medeleraar, ds. Chris Murray, beroep om sy aandag aan die konsulentgemeente Meru te wy.
Volgens die NG Kerk-Jaarboek van 1973 het die gemeente in daardie jaar 23 belydende en 20 dooplidmate gehad, vergeleke met 310 belydende en 210 dooplidmate in 1949.
John Taolo Gaetsewe-distriksmunisipaliteit
Die John Taolo Gaetsewe-distriksmunisipaliteit (voorheen bekend as die Kgalagadi-distriksmunisipaliteit) is een van die 5 distriksmunisipaliteite van die Noord-Kaap. Die setel van die munisipaliteit is in Kuruman. Die meeste inwoners in die munisipale gebied is Tswanasprekend. Die munisipaliteit se kode is DC45.
Bure
Die munisipaliteit word begrens deur:
Plaaslike munisipaliteite
Die munisipaliteit bestaan uit die volgende plaaslike munisipaliteite:
Termometer
duimnael|'n Kliniese kwiktermometer
John Taolo Gaetsewe-distriksmunisipaliteit
Demografie
Die volgende statistiek is van die sensus in 2001.
Verkiesingsuitslae
Verkiesingsuitslae vir die munisipaliteit in die Suid-Afrikaanse algemene verkiesing van 2004.
Klipspringer
Die klipspringer (Oreotragus oreotragus) is een van die kleinste wildsbokkies in Afrika en word op klipkoppies en bergagtige dele van Suider en Oos-Afrika en Ethiopië aangetref. Hierdie bokke is baie akrobaties en kan met gemak deur hulle rotsagtige habitat beweeg. 'n Klipspringer se hoewe is so gevorm dat dit lyk asof hy op sy tone loop.
Volwasse klipspringers het 'n gemiddelde massa van 16 kg en 'n hoogte van ongeveer 60 cm. Ooie is ietwat groter as die ramme. Die ram het skerp, reguit horings wat tot 16 cm lank kan word; die ooie van 'n paar subspesies in Oos-Afrika het ook horinkies. Klipspringers het 'n gelerige huid, met 'n wit pens. Die binnekant van die ore is ook wit. Hulle het ook 'n unieke huid onder die antilope: lang hare wat skerp en bros is, wat dig teen hulle lywe lê om hulle teen die ruwe, bergagtige habitat te beskerm. Daar is verskeie subspesies wat hoofsaaklik volgens die diere se huidkleur gedifferensieer word.
links|border|180px Buiten sy grootte, kan die klipspringer uitgeken word aan sy houding: hy het klein, silindervormige hoef wat só groei dat dit lyk of die dier op sy tone loop. Ander kenmerke is die prominente donker vogkliere aan die binnehoeke van sy oë en sy besonders kort stert.
Soos die naam aandui, kan klipspringers maklik van klip tot klip spring en het hulle slegs 'n klein vastrapplek nodig. Hulle kan maklik bo-op rotspunte gesien word, waar hulle doodstil staan en die gebied om hulle bespied. Wanneer hulle bedreig word, uiter hulle 'n sagte fluitgeluid en slaan dan op die vlug.
Klipspringers is enkellopende diere, maar word soms ook in pare aangetref. Hulle is veral vroeg oggend en laat middag aktief en slaap dan tydens die warmste tyd van die dag.
'n Klipspringer se dieet bestaan hoofsaaklik uit gras en jong lote; hy verkry ook die nodige water van die blare en is dus nie afhanklik van 'n varswaterbron nie.
Die ooi is ongeveer 7 maande dragtig waarna 'n enkele lammetjie in die somer gebore word.
Alkohol
Alkohol is 'n koolwaterstofderivaat ('n organiese koolwaterstofverbinding wat ook ander elemente as koolstof (C) en waterstof (H) bevat) met die kenmerkende -OH-groep (hidroksielgroep) wat aan 'n koolstofatoom verbind is, en wat die algemene formule CnH2n+1OH of CnH2n+2O het. Die IUPAC-name van verbindings in hierdie homoloë reeks word van die ooreenstemmende alkane afgelei; die -aan-agtervoegsel word bloot met -anol vervang. Alkohole met twee of drie OH-groepe word onderskeidelik diole en triole genoem.
Alkohole kan word onderverdeel in drie kategorieë:
Voorbeelde
Die bekendste alkohol is etanol wat voorkom in wyn, bier ens en dikwels verstaan word onder die naam "alkohol". Andere bekende voorbeelde is metanol, propanol, isopropanol.
Oplosbaarheid
Alkhole bevat 'n polêre OH-groep en 'n nie-polêre alkielgroep. Alkoholkettings tot by butanol (C4H8OH) is in water oplosbaar — langerkettingalkohole is nie in water oplosbaar nie, aangesien die nie-polêre alkielgedeelte van die verbinding dominant is en nie-polêre stowwe nie in water kan oplos nie. Alkohole met vertakte alkielgroepe is meer oplosbaar in water as minder vertakte kettings. 'n Tersiêre alkohol is byvoorbeeld meer oplosbaar in water as 'n primêre alkohol.
Wanneer alkohole in water oplos, ioniseer hulle nie. Die oplossing bly neutraal.
Kookpunte
Aangesien alkohole beide waterstofbinding en Vanderwaalskragte het, is hul kookpunte hoër as die ooreenstemmende alkane, wat slegs Vanderwaalskragte het. Aangesien alkohole met vertakte kettings se Vanderwaalskragte swakker word, is hul kookpunte laer.
NG gemeente Vergenoeg
duimnael|links|270px|Die kerkgebou van die destydse NG gemeente Vergenoeg.
duimnael|regs|170px|Ds. J.W. Dednam was van 1935 tot 1943 leraar van Vergenoeg. duimnael|links|170px|Ds. [[Marthinus Petrus Loubser|M.P. Loubser, eerste leraar van 1925 tot 1935.]] duimnael|regs|170px|Ds. R.B. Murray was van 1942 tot 1943 leraar van Vergenoeg. duimnael|regs|170px|Ds. L.J. Loots was leraar van Vergenoeg van 1951 tot 1957. duimnael|regs|170px|Ds. J.P. (Joz) Theron was van 1957 tot 1961 leraar van Vergenoeg.
Die NG gemeente Vergenoeg was die oudste gemeente van die Nederduitse Gereformeerde Kerk in Kenia.
Agtergrond
Na die Anglo-Boereoorlog het 'n groot aantal Afrikaners hulle vaderland verlaat en hulle in die destydse Duits-Oosgebied (Tanzanië) en Brits-Oosgebied (Kenia) gaan vestig. Moontlik het hulle nie kans gesien om op die puin van die oorlog opnuut te begin nie, selfs al het sommige hulle dan ook in 'n ander vesting van die veroweraar gaan vestig. Die trek na die noorde het 'n bootreis na Mombasa, 'n meer as 640 km lange treinreis na Nakuru en dan 'n reis per ossewa na die gebied op die hoogland, wat vir boere uitgesit is, behels.
Stigting
Terwyl die grootste trek in 1908 op Nakuru gestaan het, het 'n afvaardiging van die Transvaalse Kerk, bestaande uit di. N.H.C. Theunissen van Standerton en J.M. Louw van Boksburg Oos-Afrika besoek. Louw het op 29 Augustus tydens 'n vergadering van belanghebbendes op die plaas van ene mnr. Arnoldi, wat hom reeds vroeër hier kom vestig het, as voorsitter opgetree en in opdrag van die Moderatuur oorgegaan tot die stigting van 'n nuwe gemeente van die Transvaalse Kerk, naamlik Vergenoeg. Van die pioniers het toe verder getrek. Hoewel die gemeente op Nakuru gestig is, het Eldoret die middelpunt geword.
Een van die groot, vroeë baanbrekers van die Kerk in Oos-Afrika was ds. M.P. Loubser, na wie die NG gemeente Loubser in 1945 genoem is. Hy het die eerste keer in 1910 hier aangekom en baie jare lank hier gewerk.
Die gemeente het hom uit die staanspoor vir die onderwys beywer, eers deur middel van plaasskooltjies en later by wyse van sy ondersteuning aan die kerklike skool op Thomson's Falls (NG gemeente Loubser). Tydens sy bloeitydperk in die vroeë jare vyftig het die lidmate jaarliks £1 100 tot die sending bygedra en 'n eie sendingstasie met 'n eie sendeling, eerw. B.B. Eybers (in 1944 hier aangekom), onderhou.
Op 24 November 1957 is ds. Joz Theron (1921 - 2008) in die gemeente bevestig. Hier het hy 'n nuwe kerkgebou en 'n tehuis vir bejaardes help bou. Die gemeente se 600 lidmate het in 'n uitgestrekte gebied gewoon en die leraar moes selfs tot in Uganda en die Belgiese Kongo huisbesoek bring. In 1958 was hy betrokke by die geslaagde halfeeufeesviering van Vergenoeg. (In daardie jaar is ook 'n kortstondige NG gemeente Nairobi gestig.) Hy was moderator van die Sinode van Midde-Afrika en later al predikant wat al drie gemeentes in Oos-Afrika moes bedien. Ds. Theron vertrek in 1961 na Kuruman, maar in 1966 vaardig die NG Kerk hom af om vir drie maande die laaste 50 oorblywende gesinne in Oos-Afrika te gaan besoek. So word 'n era afgesluit, hoewel sowel Vergenoeg en Loubser nog tot in die jare 70 sou voortbestaan.
In die aanloop tot Kenia en Tanzanië se onafhanklikheid het al drie gemeentes mettertyd gekwyn en uiteindelik, omstreeks die middel jare 70, 'n natuurlike dood gesterf. Vergenoeg het, volgens die NG Kerk-Jaarboek van 1973, 36 belydende lidmate en 16 dooplidmate gehad. Die skriba was J.E. Kruger, die kassier B.J.J. Steenkamp, die orrelis mev. A. Steenkamp en die koster mev. Rina Emolie. Die gemeente was in daardie jaar vakant en het vier ouderlinge en drie diakens gehad.
Nalatenskap
Hoewel die meeste Afrikaanssprekendes Kenia verlaat het, het in 1963 'n inheemse kerk in die land uit hulle sendingwerk ontstaan, naamlik die Reformed Church in East Africa wat 'n teologiese skool op Eldoret het. Die kerk se leerstellings en die skool se leerplan stem baie ooreen met dié van die NG Kerk.
Luang Prabang
Luang Prabang (Laoties: ເມືອງຫຼວງພະບາງ Louangphrabang; uitgespreek [luaŋ pʰabaːŋ]) is 'n stad in die noorde van Laos, sowat 425 km noord van Vientiane, die land se hoofstad. Luang Prabang het tans 'n bevolking van 103 000 mense.
Luang Prabang staan bekend as die ou koningsstad en was tot 1975 die residensie van die konings van die Koninkryk Laos. Die historiese stadskern van Luang Prabang is in 1995 deur UNESCO as 'n wêrelderfenisgebied gelys.
Grootblaarsekelbos
Die Grootblaarsekelbos (Dichrostachys cinerea subsp. nyassana) is 'n klein boompie (tot 5 m hoog) of 'n vertakte struik. In Suid-Afrika word dit aangetref in Noordwes, Limpopo, Mpumalanga en KwaZulu-Natal. Dit is volop in grasryke bosveld en in die Krugerwildtuin waar dit in die westelike graniet en sanderige gedeeltes voorkom. Dit is 'n dominante boom in die Pretoriuskoparea. Buite Suid-Afrika is dit inheems in Angola, Botswana, Burundi, Demokratiese Republiek die Kongo, Eswatini, Malawi, Mosambiek, Rwanda, Tanzanië, Uganda, Zambië en Zimbabwe.
Die 4 cm lange blom-aar se pienk gedeelte bestaan uit onvrugbare blomme en die geel gedeelte uit vrugbare tweeslagtige blomme. Die plat, donkerbruin peule kan tot 10 cm lank en 1 cm breed word. Hulle bars nie oop nie en val in trosse af.
Die hout is soortgelyk aan subsp. africana. Touwerk word van die lewende bas gemaak, die stamme word as houtpale vir omheinings gebruik en 'n infusie van die bas en wortels word medisinaal gebruik. Die peule is baie voedsaam en word deur grootvee en wild gevreet.
Die boom is 'n subspesie van die sekelbos.
Robert Fulton
Robert Fulton (Pennsilvanië, 14 November 1765 - New York, 24 Februarie 1815) was 'n Amerikaanse skilder, ingenieur en uitvinder wat lank in Parys gewoon en gewerk het.
Fulton is in Lancaster County in Pennsylvania in die Verenigde State van Amerika gebore. Hier het hy vir die maatskappy van Joseph Simon & William Henry gewerk, wat James Watt se stoomenjin verder ontwikkel het.
Hy ontwerp die eerste stoomboot, wat vir die eerste keer in 1803 op die Seine-rivier in Frankryk vaar. Fulton wou die ontwerp aan Napoleon Bonaparte verkoop, maar hy kon nie die waarde daarvan insien nie.
Met sy teruggekeer na Amerika bou Fulton nog 'n stoomboot, waarmee hy in 1807 op die Hudsonrivier vaar.
Tonnerre
Tonnerre is 'n munisipaliteit (commune) in die Franse departement Yonne (gewes Boergondië-Franche-Comté) in noord-sentraal Frankryk. Die plek is deel van die arrondissement Avallon. Tonnerre het 5 235 inwoners (2011), 'n oppervlakte van 58,3 km² en 'n bevolkingsdigtheid van 90 inwoners per km².
Die spoorwegstasie Station Tonnerre kan hier gevind word. In 1981 het die Franse sneltrein TGV 'n nuwe wêreldrekord opgestel toe dit 'n snelheid van 381 km/h naby Tonnerre bereik het.
Dr. Ruth Segomotsi Mompati-distriksmunisipaliteit
Die Dr. Ruth Segomotsi Mompati-distriksmunisipaliteit (voorheen bekend as die Bophirima-distriksmunisipaliteit) is een van die 4 Distriksmunisipaliteite van die Noordwes. Die setel van die munisipaliteit is in Vryburg. Die meeste inwoners in die munisipale gebied is Tswanasprekend. Die munisipaliteit se kode is DC39.
Plaaslike munisipaliteite
Die munisipaliteit bestaan uit die volgende Plaaslike Munisipaliteite:
Demografie
Die volgende statistiek is van die 2011-sensus.
Verkiesingsuitslae
Verkiesingsuitslae vir die munisipaliteit in die Suid-Afrikaanse algemene verkiesing van 2004.
Bedforddam
Bedforddam is die hoërliggende dam op die eskarp van die Klein Drakensberge op die grens tussen die Vrystaat en KwaZulu-Natal, dit is ook die waterskeiding tussen die Vaal- en Tugelariviere. Buite elektrisiteit spitstyd word water van die Bramhoek- na die Bedforddam teruggepomp.
Philippos I van Masedonië
Philippus I of Filippus I (Grieks: Φίλιππος Α' ὁ Μακεδών), uit die Argeïese Dinastie, was van 640 tot 602 v.C. koning van Masedonië. Hy was die seun van Argaios I en die pa van Airopos I, wat hom ná sy dood opgevolg het.
As koning was Philippus wys en dapper. Hy het verskeie aanvalle van die Illiriërs afgeweer, maar is eindelik in ’n oorlog teen hulle dood.
Airopos I van Masedonië
Airopos I (Grieks: Αεροπός Α'), uit die Argeïese Dinastie, was van 602 tot 576 v.C. koning van Masedonië. Volgens Herodotus was hy ’n seun van Philippus I en die pa van Alketas I, wat hom ná sy dood opgevolg het.
Airopus was nog ’n baba toe sy pa oorlede is. Die Illiriërs sou die geleentheid aangegryp het om met ’n groot leër teen Masedonië op te ruk. Toe hulle die oorhand kry, het die Masedoniërs dit aan die afwesigheid van hul koning gewyt en glo die wiegie met die klein Airopos na die slagveld geneem. Die Illiriërs het egter steeds veld gewen, en dit was net voordat die jong Masedoniese koning in hulle hande sou val dat die Masedoniërs hulle eindelik afgeweer en verdryf het.
Argaios I van Masedonië
Argaios I (Grieks: Αργαίος), uit die Argeïese Dinastie, was van 678 tot 640 v.C. koning van Masedonië. Hy was die seun van Perdikkas I en die pa van Philippus I. Die dragme het vermoedelik tydens sy bewind in omloop gekom.
Prinses Isabel
Prinses Isabel (Isabel Cristina Leopoldina Augusta Micaela Gabriela Rafaela Gonzaga; 29 Julie 1846 – 14 November 1921) met die bynaam "Verlosser", was die oudste dogter van keiser Pedro II van Brasilië en keiserin Teresa Cristina en daarom die Huis van Braganza, was Keiserin de jure van Brasilië van 1891 tot haar dood in 1921. Prinses Isabel was een van die bekendes in Brasilië, sy was drie keer regentes op die troon en tydens een van hulle het sy die Wet onderteken wat slawerny in Brasilië afgeskaf het.
Sy het drie keer as die vors van Brasilië waargeneem tydens haar vader se afwesigheid uit die land. In die politiese geskiedenis van Brasilië was sy die eerste vroulike heerser in die na-koloniale tydperk. In 1888 het sy die Goue Wet onderteken wat die algehele afskaffing van slawerny in die Brasiliaanse ryk bewerkstellig het. Pous Leo XIII het die Goue Roos aan haar toegeken vir haar vroomheid en rol in die afskaffing van slawerny. In 1889 het die Brasiliaanse leër Pedro II omvergewerp tesame met die monargie en was haar kans op troonopvolging ook daarmee heen. Sy is op 14 November 1921 oorlede waar sy in Chateau d'Eu in Frankryk woonagtig was.
Pixley ka Seme-distriksmunisipaliteit
Die Pixley ka Seme-distriksmunisipaliteit is een van die 5 distriksmunisipaliteite van die Noord-Kaap. Die setel van die munisipaliteit is in De Aar. Die meeste inwoners in die munisipale gebied is Afrikaanssprekend. Die munisipaliteit se kode is DC7.
Plaaslike munisipaliteite
Die munisipaliteit bestaan uit die volgende plaaslike munisipaliteite:
Demografie
Die volgende statistiek is van die sensus in 2011.
Verkiesingsuitslae
Verkiesingsuitslae vir die munisipaliteit in die Suid-Afrikaanse algemene verkiesing van 2004.
Amintas I van Masedonië
Amintas I (Grieks: Ἀμύντας A), uit die Argeïese Dinastie, was van 547 tot 498 v.C. die negende koning van Masedonië. Hy was ’n direkte afstammeling van Perdikkas I van Masedonië en die seun van Alketas I.
Amintas was die pa van die veel bekender Alexander I. Hy was die eerste Masedoniese koning wat betrekkinge met ander lande gehad het. Hy was ’n vreedsame heerser en sy bewind was vermoedelik ’n tydperk van groot groei.
Alexander I van Masedonië
Alexander I (Grieks: Ἀλέξανδρος ὁ Μακεδών), uit die Argeïese Dinastie, was van 498 tot 454 v.C. koning van Masedonië. Hy was die seun en opvolger van Amintas I. Tydens sy bewind het Masedonië betrokke geraak by die Grieks-Persiese Oorloë. Alexander is deur Persië in ’n bondgenootskap ingedwing, maar hy het die Grieke van hulle aanvalsplanne in kennis gestel.
Alexander word beskou as die grondlegger van die Masedoniese ryk. Hy het sy leër gereorganiseer en die reg verkry om die Olimpiese Spele by te woon. Daardeur het hy intensief betrokke geraak by die Griekse kultuur wat hy so bewonder het.
In 454 v.C. is hy onverwags vermoor. Hy is opgevolg deur sy seun Perdikkas II.
Alketas I van Masedonië
Alketas I (Grieks: Ἀλκέτας ὁ Μακεδὼν), uit die Argeïese Dinastie, was van 576 tot 547 v.C. koning van Masedonië. Hy was die seun van Airopos I en die pa van Amintas I, wat hom ná sy dood opgevolg het.
Dit lyk asof Alketas ’n kalm en standvastige heerser was wat anders as sy voorgangers, nie in onnodige oorloë betrokke geraak het om sy koninkryk uit te brei nie.
Onrus
Onrus is 'n kusoord by Walkerbaai naby Hermanus. Die oord is veral gewild onder kampeerders in die somerseisoen. Besoekers kan walvisse van Junie tot November besigtig, swem, duik, bootreise onderneem en op die staproetes wandel.
Duiwelskop
Vir baie jare na die blanke se binnedringing van die kusgebied was daar verder noordoos van die Attakwaskloofpas geen geskikte ossewaroete oor die Outeniquaberge nie. Enige reisiger wat Outeniqualand tussen die huidige George en Knysna bereik het, moes omdraai na Attakwaskloof weens die moeilik begaanbare berge, digte inheemse bosse en diep riviervalleie. Totdat vroeg in die 18de eeu 'n “pas” so 'n 35 km oos van George by Duiwelskop en Skoonbergpiek oor die berge ontdek is.
Duiwelskop is naby Kleinplaat, noord van Bergplaas en Woodville op die Sewepassepad. Aan die noordekant kom die pas uit op die plase Schoonberg en Louvain in die Langkloof. Die hele ou wapad loop oor privaat grond.
Duiwelskop is deur die vroeë reisigers Anders Sparrman (1775), Joachim van Plettenberg en Robert Jacob Gordon (November 1778), Francois le Vaillant (1781-82), John Barrow (1797) en John Campbell (1813) as 'n baie moeilike pas ervaar en beskryf, geskik vir ruiters en stappers, maar nie vir ossewaens nie. In 1812 is hierdie roete met die Cradockpas vervang. Maar dit is nog vir lange jare gebruik, omdat die Cradockpas nie veel van 'n verbetering was nie. Eers toe Thomas Bain die passe in die Tsitsikamma by die Bloukransrivier, Grootrivier en Stormsrivier in 1884 voltooi het, het die pas oor Duiwelskop werklik in onbruik verval. Teenswoordig gebruik slegs voetslaners en viertrekvoertuie die pad. Die afstand tussen die bosboustasie by Bergplaas en Louvain is nagenoeg 30 km.
Duiwelskop is 998 m bo seevlak en die hoogste punt wat die pad bereik, is 'n 900 m. Die roete lê op die waterskeiding tussen die Touwrivier wat by Wildernis uitmond en die Dieprivier, wat as die Wolwerivier in Swartvlei uitmond.
Seksposisie
Seksposisies is posisies wat mense inneem tydens of vir die doel van seksuele omgang of ander seksuele aktiwiteite. Dit word gewoonlik genoem na die posisie wat die deelnemers inneem vir die seksdaad. Hoewel seks gewoonlik die penetrasie van een persoon se liggaam deur ’n ander persoon behels, of die direkte stimulasie van die een se geslagsorgaan deur die ander, is dit nie altyd die geval nie.
Drie kategorieë seksuele omgang word gewoonlik beoefen: vaginale omgang, wat penetrasie van die vagina behels; anale penetrasie; en orale seks, wat die stimulasie van die een persoon se geslagsorgaan deur die ander persoon se mond behels. Meer as een van dié dade kan tydens seks uitgevoer word. Seksdade kan ook ander soorte genitale stimulasie behels, soos solo- of wedersydse masturbasie, wat die vryf van ’n geslagsorgaan of penetrasie met ’n vinger of seksspeelding, soos ’n dildo of vibrator, behels. Daar is verskeie seksposisies wat in enige van die seksdade ingeneem kan word.
Geskiedenis
Die vroegste Europese Middeleeuse geskrif oor seksposisies is die Speculum al foderi (letterlik " ’n Spieël vir Omgang ", soms genoem " ’n Spieël vir Koïtus"), ’n 15de-eeuse Katalaanse geskrif wat in die 1970's ontdek is.
Posisies met uitsluitlik penetrasie
Hierdie posisies behels die plasing van ’n falliese voorwerp (’n penis, dildo, prop of ander voorwerp) in die vagina, mond of anus.
Penetrasie van agter
Die meeste van dié posisies is geskik vir beide vaginale en anale penetrasie. Variasies van die "hondjiestyl" sluit in:
Vir die "lepelposisie" lê albei seksmaats op hul sy en kyk in dieselfde rigting. Variasies sluit die volgende in:
Passiewe maat bo
Die meeste van dié posisies kan vir beide vaginale en anale penetrasie gebruik word. Wanneer die vrou bo is, word dit dikwels die "cowgirl-posisie" genoem.
Sittende en knielende
Die meeste van dié posisies kan vir beide vaginale en anale penetrasie gebruik word.
Anale seksposisies
Die volgende posisies word vir anale penetrasie gebruik:
Minder algemene posisies
Hierdie posisies is meer innoverend, en dalk nie so algemeen bekend as dié wat hierbo genoem is nie.
Die moontlikheid van swangerskap
Swangerskap is ’n moontlike gevolg van enige vorm van seks waar sperma in aanraking met die vagina kom (veral vaginale seks). Dit kan egter ook gebeur ná enige ander vorm van seks waar spermvloeistof aan die vingers in die vaginale area beland. Orale seks op sigself kan nie tot swangerskap lei nie, behalwe wanneer sperma aan die hande in aanraking met die vagina kom. Hoewel sommige seksdade makliker tot swangerskap lei as ander, is geen metode veilig as ’n soort voorbehoedmiddel nie.
Orale seksposisies
Orale seks is die stimulasie van ’n geslagsorgaan met die mond. Dit kan penetrasie behels of nie, en kan gebeur voor, saam met of ná seksuele omgang. Dit kan óf fellatio óf cunnilingus wees, of in ’n "69-posisie" waar die seksmaats mekaar gelyktydig stimuleer. ’n Verskeidenheid variasies is moontlik.
Fellatio
Fellatio of fellasie is orale seks waartydens die man se penis gestimuleer word. Moontlikhede sluit in:
Cunnilingus
Cunnilingus behels die stimulasie van die vrou se geslagsdele. Posisies sluit in:
69-posisie
Gelyktydige stimulasie van die seksmaats se geslagsorgane is moontlik met die "69-posisie". Seksmaats kan manlik of vroulik wees. Hulle kan langs mekaar of bo-op mekaar lê, of staan terwyl die een die ander onderstebo vashou.
Anilingus
Posisies vir anilingus, ook bekend as "anale-orale seks" of rimming, is gewoonlik variasies op die genitaal-orale posisies. Dit kan een van die volgende posisies behels:
Posisies sonder penetrasie
As deel van die seksdaad kan seksmaats mekaar se geslagsdele stimuleer, of dit kan op sigself tot ’n orgasme lei.
Genitale wrywing
Genitale wrywing kan verwys na die skuur van geslagsdele teen mekaar. Die term GG rubbing word dikwels deur primatoloë gebruik wanneer hulle verwys na dié soort seksuele gedrag onder bonobo-wyfies.
Drie mense
’n Threesome is wanneer drie mense saam seks het. Al drie kan op verskeie maniere by die seksdaad betrek word:
Meer mense
Seksposisies kan aangepas word om enige aantal mense te akkommodeer:
Veelvuldige penetrasies
’n Persoon kan tegelykertyd op verskeie maniere gepenetreer word. Die vingers, tone, penis of ’n seksspeelding kan gebruik word om die vagina, anus en/of mond te penetreer.
Alketas II van Masedonië
Alketas II (Grieks: Ἀλκέτας B), uit die Argeïese Dinastie, was van 454 tot 448 v.C. medekoning van Masedonië. Hy was een van ’n paar seuns van Alexander I.
Toe Alexander vermoor is, het die Masedoniese volksraad besluit dat drie van sy seuns hom moet opvolg: Philippus, Alketas en Perdikkas. Die drie broers het mekaar egter gou die stryd aangesê. Die volksraad het Philippus en Alketas toe van die troon gesit en Perdikkas het die troon alleen bestyg as Perdikkas II.
Perdikkas se seun, Archelaos, het Alketas en sy seun Alexander in 448 v.C. vermoor.
Alketas was bekend vir sy verslawing aan alkohol.
Capricorn-distriksmunisipaliteit
Die Capricorn-distriksmunisipaliteit is een van die 5 distriksmunisipaliteite in Limpopo. Die setel van die munisipaliteit is in Polokwane. Die meeste inwoners in die munisipale gebied is Noord-Sothosprekend. Die munisipaliteit se kode is DC35.
Bure
Die munisipaliteit word obegrens deur:
Plaaslike Munisipaliteite
Die munisipaliteit bestaan uit die volgende plaaslike munisipaliteite:
Demografie
Die volgende statistiek is van die sensus in 2011.
Verkiesingsuitslae
Verkiesingsuitslae vir die munisipaliteit in die Suid-Afrikaanse algemene verkiesing van 2004.
Argeïese Dinastie
Die Argeïese Dinastie of Argeërs (Grieks: οἱ Ἀργεάδαι, hoi Argeádai) was in die argaïese en die klassieke tydperk ’n geslag konings van die Koninkryk van Masedonië. Hulle het Masedonië, ’n koninkryk in die noorde van Griekeland, gestig en van die 7de eeu v.C. tot 306 v.C. regeer. Die lede van die dinastie was volgens legendes afstammelinge van die legendariese halfgod Herakles en afkomstig van die stad Argos (vandaar die naam Argeërs).
Die bekendste lede van die dinastie was Philippus II, wat daarin geslaag het om die Grieke te onderwerp, en sy seun Alexander die Grote, wat die Persiese Ryk verower het en so ’n wêreldryk tot stand gebring het.
Sopwith Camel
Die Sopwith Camel was 'n Britse dubbeldekker vliegtuig van die Eerste Wêreldoorlog en dit is een van die bekendste vliegtuie van die oorlog. Die vliegtuig is ontwikkel uit die Sopwith Pup wat dit uiteindelik vervang het. Die amptelike naam vir die vliegtuig is Sopwith Biplane F.1 maar het onder sy bynaam bekend geraak.
Ontwikkeling
Die eerste prototipe was toegerus met 'n 110 perdekrag Clerget 9Z motor en het te Brooklands sy eerste vlug voltooi op 26 Februarie 1917 en die F.1/3 produksiemodel het onmiddellik gevolg. Die vliegtuig was uiteindelik toegerus met 'n 130 perdekrag Clerget enjin en twee Vickers-masjiengewere. Die Camels was toegerus met 'n verskeidenheid motors behalwe die Clerget 9B ook die Bentley BR1, Gnome Monosoupape en Le Rhône 9j.
As gevolg van die vliegtuig se ontwerp was die gravitasiepunt redelik voor, met die motor, bewapening, vlieënier en brandstof in die voorste 2.17 m van die vliegtuig het dit uitdagings gebied aan die vlieëniers. Eerstens was die kontroles baie sensitief en tweedens kon dit maklik draai as gevolg van die gewig aan die voorkant. Dit het ook tot gevolg gehad dat menige onervare vlieënier in ongelukke betrokke was met die vliegtuig; sommige noodlottig.
Een aksie van die Camel was uniek: Die vliegtuig kon as gevolg van die wringkrag skerp na regs draai; ervare vlieëniers het 'n 270° draai na regs gemaak in stede van net links en kon dit tot hulle voordeel gebruik in luggevegte. Hierdie beweging het sy risiko's gehad; die neus wou net afwaarts neig terwyl 'n links draai die vliegtuig wou laat klim het.
Tydens die Slag van Cambrai in Maart 1918 het kaptein J.L. Trollope van 43 Eskader op 24 Maart ses vyandelike vliegtuie afgeskiet.
Die vliegtuig was amptelik verantwoordelik vir 1,634 slagoffers tydens die oorlog.
Mopani-distriksmunisipaliteit
Die Mopani-distriksmunisipaliteit is een van die 5 distriksmunisipaliteite in die Limpopoprovinsie. Die setel van die munisipaliteit is in Giyani met die kode DC33. Die meeste inwoners in die munisipale gebied is Noord-Sotho- of Tsongasprekend.
Bure
Die munisipaliteit word begrens deur:
Plaaslike munisipaliteite
Die munisipaliteit bestaan uit die volgende plaaslike munisipaliteite:
Demografie
Die volgende statistiek is van die sensus in 2011.
Verkiesingsuitslae
Verkiesingsuitslae vir die munisipaliteit in die Suid-Afrikaanse algemene verkiesing van 2004.
Limburg an der Lahn
Limburg an der Lahn (amptelik: Limburg a. d. Lahn) is die administratiewe setel en grootste stedelike nedersetting in die administratiewe distrik Limburg-Weilburg van die Duitse deelstaat Hesse met 'n bevolking van sowat 34 000.
Die stad, wat aan weerskante van die Lahnrivier geleë is, staan bekend as setel van die gelyknamige Rooms-Katolieke bisdom wat die gebied van die voormalige hertogdom Nassau, die voormalige landgraafskap Hesse-Homburg en die stad Frankfurt am Main insluit. Die laat-Romaanse Limburgse domkerk het tussen 1190 en 1235 ontstaan.
Souffleur
'n Souffleur (Engels: prompter) is 'n persoon wat tydens die repetisie van 'n toneelstuk die teks volg en die akteurs, indien nodig, help as hulle vashaak. Die woord souffleur kom vanaf Frans en beteken letterlik fluisteraar.
Die souffleur sit gewoonlik in 'n spesiaal ontwerpe hokkie in die middel van die verhoog, met sy kop wat net bo die verhoog uitsteek, maar verskans sodat dit nie vir die gehoort sigbaar is nie. Soms kan die souffleur ook in die gehoor sit, of agter in die saal staan.
Moderne teaters gebruik gewoonlik 'n elektroniese souffleur, vanwaar die akteurs en kunstenaars hulle woorde kan aflees.
Kletsrym
Kletsrym of rap is 'n musiekstyl wat "rym, ritmiese spraak en straattaal" insluit. Dit word uitgevoer of gesing, gewoonlik oor 'n agtergrondmaat of musikale begeleiding. Die komponente van rap sluit in "inhoud" (wat gesê word), "vloei" (ritme, rym), en "aflewering" (kadens, toon). Kletsrym verskil van gesproke-woord-poësie deurdat dit gewoonlik aftyds met musikale begeleiding uitgevoer word. Rap is 'n primêre bestanddeel van Hip-hop musiek wat algemeen met daardie genre geassosieer word; die oorsprong van rap het egter baie jare voor die hip-hop- kultuur gekom.
'n Persoon wat kletsrym beoefen, word 'n kletsrymer of rapper genoem. Die kletsrymer vertel 'n storie of dra 'n gedig op ritmiese wyse voor.
Van die bekendste kletsrymers in Suid-Afrika is Jack Parow, HemelBesem en Die Antwoord.
Waterberg-distriksmunisipaliteit
Die Waterberg-distriksmunisipaliteit is een van die 5 distriksmunisipaliteite in Limpopo. Die setel van die munisipaliteit is in Modimolle (Nylstroom). Die meeste inwoners in die munisipale gebied is Noord-Sothosprekend. Die munisipaliteit se kode is DC36.
Bure
Die munisipaliteit word begrens deur:
Plaaslike munisipaliteite
Die munisipaliteit bestaan uit die volgende plaaslike munisipaliteite:
Anthony Fokker
Anthony Herman Gerard Fokker (6 April 1890 - 23 Desember 1939) was 'n Nederlandse vliegtuig-ontwerper en -bouer. Hy is gebore in Kediri, Java waar sy vader 'n koffie-planter was. Na sy aftrede het sy vader in Haarlem, Nederland gaan woon. Hier het Fokker sy aanleg vir meganika gewys deur model treine, enjins en skepe te bou.
Vliegtuigbouer
Fokker bou sy eerste vliegtuig in die winter van 1910 - 1911. Hy leer homself om die vliegtuig te vlieg en verkry sy vlieëniers lisensie. Hy onderhandel met verskeie regerings oor die bou van vliegtuie maar slegs die Duitse Weermag was ge-interresseerd. Met die uitbreek van die Eerste Wêreldoorlog was hy nog steeds in Duitsland waar bugerskap aan hom toegeken was, alhoewel hy homself as neutraal geag het.
Hy ontwerp onder andere die trippeldekker waarmee Manfred von Richthofen gevlieg het. Daar was 320 van die vliegtuig gebou. Daar was later 42,000 van sy eensitplek Fokker dubbeldekker gebou. Die vliegtuig het gesinchroniseerde masjiengewere gehad wat deur die skroef kon vuur.
Domkerk van Limburg
Die Domkerk van Limburg, wat volgens sy beskermheilige Sint Joris ook Sint Joris-domkerk genoem word, dien as katedraalkerk van die Rooms-Katolieke bisdom Limburg in die Duitse deelstaat Hesse. Danksy sy ligging op 'n kalkrots, wat bo die historiese stadskern van Limburg an der Lahn troon, is die katedraal van ver af sigbaar. Die domkerk, wat tussen 1190 en 1235 ontstaan het, word as een van die mees volmaakte voorbeelde van laat-Romaanse boukuns beskou, alhoewel dit reeds vroeë Gotiese stylelemente toon.
Waterberg-distriksmunisipaliteit
Demografie
Die volgende statistiek is van die sensus in 2011.
Anthony Fokker
Vliegtuigbouer
Na die Eerste Wêreldoorlog het hy vliegtuie gebou in Amsterdam en in 1922 sy besigheid na Amerika verskuif. Hy sterf in New York op 23 Desember 1939.
Waterberg-distriksmunisipaliteit
Verkiesingsuitslae
Verkiesingsuitslae vir die munisipaliteit in die Suid-Afrikaanse algemene verkiesing van 2004.
Sekhukhune-distriksmunisipaliteit
Die Sekhukhune-distriksmunisipaliteit is een van die 5 distriksmunisipaliteite in Limpopo. Die setel van die munisipaliteit is in Groblersdal. Die meeste van die 1 076 840 inwoners in die gebied is Noord-Sothosprekend. Die munisipaliteit se kode is DC47.
Bure
Die munisipaliteit word begrens deur:
Plaaslike munisipaliteite
Die munisipaliteit bestaan uit die volgende plaaslike munisipaliteite:
Demografie
Die volgende statistiek is van die sensus in 2011.
Verkiesingsuitslae
Verkiesingsuitslae vir die munisipaliteit in die Suid-Afrikaanse algemene verkiesing van 2004.
Samuel Colt
Samuel Colt (1814 – 1862) was 'n Amerikaanse uitvinder en sakeman. Hy was die stigter van die Colt's Patent Fire-Arms Manufacturing Company, tans bekend as die Colt's Manufacturing Company, en is wêreldwyd bekend as die man wat die rewolwer gewild gemaak het.
Jeug
Samuel Colt is op 19 Julie 1814 in Hartford, Connecticut in die Verenigde State van Amerika gebore. Hy was die seun van Christopher Colt en Sarah Colt (née Caldwell). Sy vader was 'n voormalige boer wat met sy familie na Hartford verhuis het om 'n sakeman te word. Colt se moeder sterf toe hy 7 jaar oud was. Binne twee jaar na haar dood, hertrou Christopher Colt met Olive Sargeant. Samuel Colt het vier broers en drie susters gehad.
Op sy elfde verjaarsdag word Colt na 'n plaas in Glastonbury gestuur om te werk en by 'n nabygeleë skool te studeer. Hier maak hy kennis met die wetenskaplike ensiklopedie Compendium of Knowledge, waarin hy onder andere oor Robert Fulton en buskruit te wete kom. Hierdie inligting sou 'n belangrike rol in die res van sy lewe speel. In 1829 begin hy op sy vader se tekstielplantasie in Ware werk. Hier maak hy, met die kennis wat hy opgedoen het, sy eie galvaniese sel.
Ontwikkeling van die rewolwer
In 1832 stuur Colt se vader hom na die see om ondervinding in seehandel op te doen. Hier bekom hy verdere idees wat hom later met sy uitvinding sou help. Op sy eerste seereis bou Colt reeds 'n houtmodel van 'n peperboks-rewolwer. Die rewolwer was anders as vroeëre rewolwers, omdat die oorhaalaksie die drom geroteer en gesluit het, en die skut nie dit self hoef te roteer en hoop dat alles reg in lyn is nie.
In 1832 keer Colt terug na die Verenigde State. Aanvanklik werk hy weer vir sy vader, maar later besluit hy om deur Amerika te reis en kos te verdien deur demonstrasies met 'n mobiele laboratorium en laggas te doen. Dieselfde jaar verbeter hy sy idee vir 'n rewolwer, en in 1835 registreer hy 'n patent in die Verenigde Koninkryk (patent nommer 6909). Vervolgens reis hy na Frankryk om sy uitvinding te bemark. Met sy terugkeer na die Verenigde State registreer hy nog 'n patent vir 'n nuwer rewolwer (patent 9430X).
Colt bevestig self dat hy nie regtig die rewolwer uitgevind het nie, maar eerder 'n model vir 'n vuurwapen wat deur Elisha Collier uitgevind is verbeter het. Colt wou hê dat onderdele van sy rewolwer onderling uitgewissel kon word en dat dit met 'n masjien vervaardig kon word om die koste laag te hou.